सामग्री: 1) महाराष्ट्राला अखेर GST परतावा मिळाला, राज्याच्या तिजोरीत आले 19,233 कोटी रुपये

केंद्र सरकारनं विविध राज्यांना वस्तू आणि सेवा कराचा अर्थात जीएसटीचा परतावा दिला आहे. महाराष्ट्राला देशातील इतर राज्यांच्या तुलनेत सर्वाधिक म्हणजे 19 हजार 233 कोटी रुपये जीएसटीचा परतावा देण्यात आला आहे. इकोनॉमिक टाइम्सनं ही बातमी दिलीय.

2019-20 या आर्थिक वर्षातील जीएसटीचा हा परतावा आहे. गेल्या अनेक दिवसांपासून आणि त्यातही कोरोनाच्या काळात आर्थिक चणचण भासत असताना, महाराष्ट्र सरकारकडून वारंवार पत्रांद्वारे जीएसटीच्या परताव्याची मागणी केली जात होती.

एकूण 1.65 लाख कोटी रुपयांचा जीएसटी परतावा विविध राज्यांना केंद्रीय अर्थमंत्रालयाकडून वाटप करण्यात आला.

महाराष्ट्रानंतर सर्वाधिक जीएसटी परतावा कर्नाटक राज्याला मिळाला आहे. 18 हजार 628 कोटी एवढी रक्कम कर्नाटकला जीएसटी परतावा म्हणून मिळाली आहे.

2) भारतात दररोज चाचण्यांची क्षमता 10 लाखांपर्यंत होईल- नरेंद्र मोदी

भारतात सध्या कोरोनाच्या दररोज पाच लाख चाचण्यात होत आहेत. लवकरच हा आकडा दहा लाखांवर पोहोचेल, असा विश्वास भारताचे पंतप्रधान नरेंद्र मोदी यांनी व्यक्त केला. लाईव्ह मिंटनं ही बातमी दिलीय.

मोठमोठ्या देशांच्या तुलनेत भारतात कोरोनामुळे होणाऱ्या मृत्यूंची संख्या कमी आहे. त्याचवेळी, बरे होण्याचे प्रमाण (रिकव्हरी रेट) जास्त आहे, असं मोदींनी सांगितलं.

मुंबई, कोलकाता आणि नोएडा या तीन ठिकाणी कोरोना चाचण्यांसाठीच्या आधुनिक सुविधांचं उद्घाटन केलं. त्यावेळी व्हीडिओ कॉन्फरन्सिंगद्वारे त्यांनी उपस्थितांशी संवाद साधला.

जानेवारीत भारतात केवळ एकच कोरोना सेंटर होता आणि आता जवळपास 1300 प्रयोगशाळा उभारल्या गेल्यात. 

3) महाराष्ट्रातील आगामी सर्व निवडणुका स्वबळावर जिंकू - जे. पी. नड्डा

महाराष्ट्रातील आगामी सर्व निवडणुका स्वबळावर जिंकू, असा विश्वास भाजपचे राष्ट्रीय अध्यक्ष जे. पी. नड्डा यांनी व्यक्त केला. सोमवारी (27 जुलै) ते भाजपच्या महाराष्ट्रातील नवनियुक्त पदाधिकाऱ्यांच्या पहिल्या बैठकीत व्हीडिओ कॉन्फरन्सिंगद्वारे बोलत होते. लोकसत्तानं ही बातमी दिलीय.

भाजपची राज्यातील ताकद आणखी वाढविण्यासाठी अथक परिश्रम करण्याचे आवाहन पक्षाच्या पदाधिकाऱ्यांना करीत नड्डा यांनी पुढील प्रत्येक निवडणुकीत पक्ष स्वबळावर विजय संपादन करेल, असा विश्वास व्यक्त केला.

कोरोनाची परिस्थिती हाताळण्यात मुख्यमंत्री उद्धव ठाकरे...\nमागील सामग्री खालीलप्रमाणे सारांशित केली जाऊ शकते:
आज विविध वृत्तपत्र आणि वेबसाईटवर प्रकाशित झालेल्या बातम्यांपैकी पाच मोठ्या बातम्यांचा थोडक्यात आढावा...